স্কুলের জমা জলে দিব্যি ঘুরছে সাপ! বিক্ষোভে অভিভাবক থেকে শিক্ষক

কালনা: টানা বৃষ্টি। তাতেই জল থইথই অবস্থা চারদিকে। স্কুলের ক্লাসরুম, বারান্দা এবং স্কুল ঢোকার রাস্তাতে জমে রয়েছে জল। সেই জলের মধ্যেই ঘুরে বেড়াচ্ছে বিষধর সাপ। বর্ষার সময় প্রতিবছরই এমনই অসুবিধার সম্মুখীন হতে হয় নন্দগ্রাম প্রাথমিক বিদ্যালয়ের ছাত্রছাত্রীদের।

স্কুল কর্তৃপক্ষ বিভিন্ন দফতরে বিষয়টি জানানো সত্বেও মেলেনি সুরাহা। এরপরই শনিবার কালনা কাটোয়া STKK রোডের উপর স্কুলের বাচ্চারা এবং তাদের অভিভাবকরা পথ অবরোধে সামিল হন। সেই পথ অবরোধে সামিল হয়েছেন স্কুলের শিক্ষকরাও , এমনই ছবি ধরা পড়ল। অভিভাবকদের দাবি, স্কুলের জল ঢুকে রয়েছে, জল নামতে অনেকটা সময় লাগে। আর তার ওপর গতকাল সেই জলে সাপও দেখা গিয়েছে, এমন কী স্কুলের দেওয়ালেও ফাটল, টালির চাল রয়েছে ভেঙে। যে কোন মুহূর্তে বড় বিপদ ঘটতে পারে , এই অভিযোগ তুলে পথ অবরোধ করেন তারা।

আরও পড়ুন: আরজি কর কাণ্ডে সুদীপ্ত রায়ের বাড়িতে সিবিআই হানা

পথ অবরোধ তুলতে গেলে পুলিশের সাথেও তর্ক বিতর্ক হতে দেখা যায় অভিভাবকদের। এ প্রসঙ্গে স্কুলের প্রধান শিক্ষক বলেন, “বিষয়টি নিয়ে বিভিন্ন দফতরে জানানোর পরও কোনও ফল হয়নি। আমরা সমস্য়ার স্থায়ী সমাধান চাইছি আর তাই পথ অবরোধে সামিল হয়েছি।”

দেখুন খবর:

The post স্কুলের জমা জলে দিব্যি ঘুরছে সাপ! বিক্ষোভে অভিভাবক থেকে শিক্ষক first appeared on KolkataTV.

The post স্কুলের জমা জলে দিব্যি ঘুরছে সাপ! বিক্ষোভে অভিভাবক থেকে শিক্ষক appeared first on KolkataTV.